Ханако (риба)

Ханако (јапонски:) (наводно  1751 – 7 јули 1977) ― црвен јапонски крап за кој се вели дека бил во сопственост на неколку лица, од кои последниот бил Комеи Кошихара. Се вели дека таа е најдолговечната риба кои некогаш забележана, откако умрела на 226 години, иако постои спор околу вистинитоста на нејзината долговечност.

 Долговечност 
Повеќето јапонски крапови од Јапонија живеат околу четириесет години. Далеку го надминувал просечниот животен век на еден јапонски крап, таа наводно имала 226 години во времето на нејзината смрт. Се вели дека нејзината возраст била утврдена во 1966 година со отстранување на две од нејзините лушпи и нивно подробно испитување. Во тоа време, Ханако тежел 7,5 кг и бил измерен 70 цм во должина. Откако лушпите биле целосно анализирани, било утврдено дека има 215 години. Во јули 1974 година, една студија за прстените за раст на една од лушпите, покажала дека Ханако има 226 години. Се вели дека таа е најдолговечната риба кои некогаш забележана.

 Веродостојност 
И покрај тврдењата за долгиот живот на Ханако, мрежното место Snopes објави дека не може да бидат најдени убедливи докази за возраста на Ханако. Приказната за Ханако датира од интервјуто од 1966 година со Комеи Кошихара, кој изјавил дека возраста на Ханако ја утврдил научник по име Масајоши Хиро во Лабораторијата за животински науки на Женскиот универзитет во Нагоја, иако Snopes не можел да најде никакви рецензирани студии од Хиро во врска со возраста на Ханако. Понатаму, Дејв Катанија од Калифорниската академија на науките рече дека „користењето лушпи е најмалку прецизен метод за стареење на крапот“ и дека попрецизна возраст можела да биде утврдена со вадење отолити од Ханако по нејзината смрт. National Geographic забележал дека возраста на Ханако може „да биде само легенда“.

 Поврзано 

 Список на најдолгоживеачки организми
 Брантевичка јагула
 Метузала (душодробна риба)

 Наводи 

 Надворешни врски 

 Приказната за јапонскиот крап Ханако кој живеел 226 години
Категорија:Родени во 1751 година
Категорија:Статии со микроформати за вид
Категорија:Единки животни во Јапонија
Категорија:Единки риби
Категорија:Починати животни во 1977 година
Категорија:Крап